**PiKen DIGI-tiimin muistio**

**Aika:** Ke 4.9.2019 klo 11 - 15

**Paikka:**  Jyväskylän pääkirjasto

**Läsnä**: Ismo Raitanen, verkkopäällikkö (Tampere)

Jarkko Rikkilä, koordinaattori (Tampere)

Juha Hälinen, verkkopalvelusuunnittelija (Jyväskylä)

Mari Vuorinen, informaatikko (Jyväskylä)

~~Pasi Kangas, kirjastopedagogi (Nokia)~~

Pasi Mäkelä, kirjastoautonkuljettaja-virkailija (Keuruu)

Perttu Rasi, palvelupäällikkö (Tampere)

Salla Hyökki, projektisuunnittelija (Tampere)

Sanna Keralampi, kirjastonhoitaja (Jyväskylä)

**1. Kuulumiset**

Jarkko kävi pikaisesti läpi kuulumisia AKE-kirjastojen yhteiskokouksesta VAKEn, OKM:n ja AVIn kanssa. Muistio tästä tapaamisesta on luettavissa täällä ja se sisältää myös digiasiaan liittyviä päivityksiä ja tietoa, joten siihen kannattaa tutustua. Muistio tulee [luettavaksi tänne](https://www.kirjastot.fi/kirjastot-ja-kehittaminen/kokousmuistiot-ja-asialistat) pikapuoliin.

3D Bear -yritys esitteli digitiimille etäkokouksessa yrityksen tuotteita ja palveluita etäyhteyden välityksellä järjestetyssä tapaamisessa. Yritys tuottaa 3D-teknologiaan ja lisättyyn todellisuuteen liittyviä pedagogisia ratkaisuja oppilaitoksille ja mm. kirjastoille. Yhteistyökuvioita on ollut vireillä Oodissa, muissa pääkaupunkiseudun kirjastoissa ja mm. Valkeakosken kirjastoissa. Myös muut AKE-alueet ovat tilanneet koulutusta.

Yrityksen päätuote on 3D-sovellus ja firma tuottaa myös koulutusratkaisuja asian ympärille räätälöitynä. Esitystä pidettiin mielenkiintoisena ja pidetään silmät auki tuleville yhteistyökuviolle.

**2. Koulutukset ja hankeideat**

PiKe-koulutuksista nousee esille monia hyviä ideoita, jotka olisivat jatkojalostettavissa myös esimerkiksi hankeaihioiksi hankehakuihin. Tämä huomattiin esimerkiksi digiajokorttiin liittyvässä virtuaaliympäristökoulutuksessa, jossa heräsi monia inspiroivia ideoita, miten virtuaaliratkaisuja voitaisiin hyödyntää kirjastotilassa. Esimerkiksi 360-kameran käyttöön liittyviä kehittämisideoita syntyi päivässä ja muitakin hyviä virtuaalikirjastokonsepteja.

Keskusteltiin siitä, miten hankeajatuksia ja -ideoita voitaisiin kerätä paremmin jatkojalostusta varten. Tähän tarkoitukseen voisi käyttää juuri luotua [Hankeideat-sivua akepike.fi -alustalla.](https://akepike.fi/kehittaminen/hankeideat/) Hankeideat-sivun tarkoituksena on toimia keskustelufoorumina hankkeiden ja projektien ideoille.

Tätä voidaan hyödyntää AVI-hankehakuihin liittyvissä projekti-ideoiden kartoituksissa, mutta myös esimerkiksi koulutuksissa syntyneiden nerokkaiden ideoiden listaamisessa muistiin.

Pohdittiin myös sellaista vaihtoehtoa, että tulisiko kehittämiskirjastolla olla lainattavia digitaalisia välineitä jonkin verran (esim. virtuaalilasit, 3D-tekniikka jne.). Näitä voitaisiin sitten jakaa kentälle tarvittaessa ideoiden testaamiseksi. Laitetaan asia mietintään.

Puhuttiin myös Hankeideat-sivun kehittämisestä ja parannusehdotuksista. Sivulle voitaisiin lisätä myös tämän vuoden hankerahoitusta saaneet PiKe-alueen kehittämishankkeet sekä tietoa vuosittain tapahtuvien hankehakujen painotuksista. Jarkko tiedottaa asiasta vielä aluetta erikseen.

**3. DIGI-tiimin työskentelytavat ja -alustat jatkossa**

Juha Hälinen loi digitiimille työskentelyalustan Microsoft Teamsiin. Jyväskylä on Office 365 -ajassa ja Tampereelta on mahdollisuus liittyä mukaan tähän. Teamsia tullaan jatkossa käyttämään tiimin yhteydenpidon välineenä, koulutuspäivien työstämisen paikkana ja tiimin kokousten asialistojen jakopaikkana. Myös ohjausryhmä on ottanut Teamsin käyttöön, pohditaan mahdollisuutta myös muiden tiimien kanssa.

**4. Digi-PiKen tilanne ja digiajokortti**

Salla kävi läpi digiajokortin eri osioiden tilanteen ja osio kerrallaan tuleva koulutussisältöjä. B-osion ”Kuvitan ja viestin visuaalisesti, erityisesti somessa” -osion osalta pohdittiin koulutuksista esiin noussutta toivetta, että meillä olisi valmiita pohjia Publisher- ja Canva-ohjelmistoihin liittyen. Juha hoitaa asiaa Keski-graafikon kanssa ja PIKIn osalta mietitään sopiva ratkaisu pohjien luomiselle.

**5. PiKen DIGI-foorumin ohjelma 25.10. Jyväskylä**

Lyötiin lukkoon PiKen DIGI-foorumin ohjelma. Ohjelma on julkaistu [täällä](https://akepike.fi/digia-etsimassa-piken-digi-foorumi-pe-25-10/). Pidettiin hyvänä ajatuksena ulottaa myös Finna-sisältöä päivään, koska aihe on erittäin ajankohtainen sekä Keski- että PIKI-kirjastoissa.

**6. Yleisten kirjastojen digihanke, digikoordinaattorin rekryn tilanne**

Digikoordinaattorin tehtävään on valittu Terhi Turkia Tampereen kaupunginkirjastosta. Terhi työskentelee Tampereen kaupunginkirjastossa Tietotorilla.

**7. Seuraava kokous**

Digitiimin seuraava **kokous järjestetään 8.11**. ja tarkempi aikataulu sekä paikka tarkennetaan myöhemmin.